
======================================================================
Comhad Eolais LibreOffice 26.2
======================================================================


Chun na nuashonruithe is déanaí ar an gcomhad readme seo a fháil, féach https://git.libreoffice.org/core/tree/master/README.md

Tá eolas tábhachtach sa chomhad seo faoi LibreOffice. Moltar duit é seo a léamh go cúramach roimh an bogearra a shuiteáil.

Ba mhaith le Comhphobal LibreOffice, ar a bhfuil sé de chúram an táirge seo a fhorbairt, cuireadh a thabhairt duit bheith i do bhall den chomhphobal. Agus tú i d'úsáideoir nua, tig leat eolas úsáideach a fháil ach cuairt a thabhairt ar shuíomh Gréasáin LibreOffice, áit a bhfaighidh tú neart eolais úsáidigh maidir le LibreOffice agus na pobail a thacaíonn leis. Féach https://www.libreoffice.org/.

An bhfuil LibreOffice saor in aisce do chách, i ndáiríre?
----------------------------------------------------------------------

Tá LibreOffice saor in aisce do chách. Tá cead agat an chóip seo de LibreOffice a shuiteáil ar an oiread ríomhairí agus is mian leat, agus é a úsáid le haghaidh cibé gnó a theastaíonn uait (tráchtáil, rialtas, riarachán poiblí agus oideachas san áireamh). Le haghaidh tuilleadh eolais, léigh an téacs an cheadúnais a tháinig le LibreOffice.

Cén fáth a bhfuil LibreOffice saor in aisce do chách?
----------------------------------------------------------------------

Tá tú in ann an chóip seo de LibreOffice a úsáid saor in aisce mar thoradh ar an dearadh, forbairt, tástáil, aistriúchán, doiciméadú, tacaíocht, margaíocht agus cabhair eile a rinne rannpháirtithe aonair agus urraitheoirí corparáideacha ionas go mbeadh LibreOffice ina phríomhbhogearraí oifige le Foinse Oscailte.

Más maith leat a gcuid iarrachtaí, agus más mian leat a chinntiú go leanfaidh LibreOffice ar fáil i bhfad amach anseo, smaoinigh ar ranníocaíocht a dhéanamh leis an tionscadal - féach https://www.libreoffice.org/community/get-involved/ le haghaidh sonraí. Is féidir le gach duine ranníocaíocht de chineál éigin a dhéanamh.

----------------------------------------------------------------------
Nótaí Suiteála
----------------------------------------------------------------------

Tá leagan deireanach de thimpeallacht amrite Java (JRE) de dhíth ar LibreOffice. Toisc nach bhfuil JRE sa phacáiste insuiteáilte LibreOffice, ba chóir duit JRE a shuiteáil go leithleach.

Riachtanais Chórais
----------------------------------------------------------------------

Go ginearálta, moltar duit LibreOffice a shuiteáil sa dóigh a molann do dháileadh Linux (mar shampla tríd an Ubuntu Software Center, sa chás Ubuntu Linux). Moltar é seo toisc gurb é an tslí is éasca a bheith cinnte go mbeidh sé comhtháite mar is ceart. Fiú, seans go raibh LibreOffice ar fáil cheana nuair a shuiteáil tú an córas oibriúcháin Linux i dtosach báire.

Cuirtear an suiteálaí "saorsheasaimh" LibreOffice ar fáil d'úsáideoirí atá ag iarraidh réamhamharc, a bhfuil riachtanais speisialta acu, nó le haghaidh cásanna as an ngnáth.

* Leagan 4.18 nó níos airde de Eithne Linux;
* glibc2 leagan 2.27 nó níos airde;
* FreeType leagan 2.8.0 nó níos airde;
* GTK leagan 3.24 agus ATK leagan 2.36 nó níos airde;
* GNOME, nó timpeallacht deisce comhoiriúnach eile (mar shampla KDE Plasma, i measc nithe eile).

Tá réimse leathan dáiltí Linux ann, agus d’fhéadfadh roghanna suiteála éagsúla a bheith ar fáil ón díoltóir Linux céanna (KDE vs GNOME, srl.). Tagann leagan “dúchasach” de LibreOffice le roinnt dáiltí, agus d’fhéadfadh gnéithe difriúla a bheith acu ón leagan seo de LibreOffice atá curtha ar fáil ag an bpobal. I go leor cásanna, is féidir leat an leagan seo de LibreOffice atá curtha ar fáil ag an bpobal a shuiteáil in éineacht le leagan dúchasach. Mar sin féin, b’fhéidir gur fearr leat an leagan “dúchasach” a bhaint sula suiteálann tú an leagan seo atá curtha ar fáil ag an bpobal. Chun sonraí a fháil faoi conas é sin a dhéanamh, féach ar na hacmhainní cabhrach úsáideora a sholáthraíonn do dhíoltóir Linux ar leith.

Moltar duit cúltaca a dhéanamh ar do chóras nuair a shuiteálann tú bogearraí nua, nó nuair a bhaineann tú bogearraí ó do chóras.

Cinntigh go bhfuil go leor spás saor agat i gcomhadlann shealadach do chórais agus go bhfuil cead léite, scríofa agus reatha agat ann. Dún gach clár eile roimh thús a chur leis an tsuiteáil.

LibreOffice a shuiteáil ar chóras Linux bunaithe ar Debian/Ubuntu
----------------------------------------------------------------------

Chun treoracha a fháil conas beartán teanga a shuiteáil (i ndiaidh an leagan Béarla SAM de LibreOffice a shuiteáil), léigh le do thoil an mhír thíos dar teideal 'Beartán Teanga a Shuiteáil'.

Nuair a dhíphacáilfidh tú an chartlann íoslódáilte, feicfidh tú go bhfuil an t-ábhar dí-chomhbhrúite i bhfo-eolaire. Oscail fuinneog bainisteora comhad, agus athraigh an t-eolaire go dtí an ceann a thosaíonn le "LibreOffice_", agus ina dhiaidh sin an uimhir leagain agus roinnt eolais faoin ardán.

Tá fo-chomhadlann darb ainm "DEBS" sa chomhadlann seo. Ba chóir duit dul isteach sa chomhadlann "DEBS".

Deaschliceáil laistigh den chomhadlann agus roghnaigh "Oscail i dTeirminéal". Osclófar fuinneog theirminéil. Ó líne na n-orduithe san fhuinneog seo, cuir an t-ordú seo a leanas isteach (caithfidh tú focal faire an fhorúsáideora a chur isteach sular féidir an t-ordú a chur i bhfeidhm):

Suiteálfaidh na horduithe seo a leanas LibreOffice agus na pacáistí comhtháthaithe deisce (is féidir leat iad a chóipeáil agus a ghreamú isteach sa scáileán críochfoirt seachas iarracht a dhéanamh iad a chlóscríobh):

sudo dpkg -i *.deb

Tá an próiseas suiteála críochnaithe anois, agus tá deilbhíní do na feidhmchláir LibreOffice go léir sa roghchlár Applications/Office ar do ríomhaire.

LibreOffice a shuiteáil ar Fedora, openSUSE, Mandriva agus córais Linux eile le beartáin RPM
----------------------------------------------------------------------

Chun treoracha a fháil conas beartán teanga a shuiteáil (i ndiaidh an leagan Béarla SAM de LibreOffice a shuiteáil), léigh le do thoil an mhír thíos dar teideal 'Beartán Teanga a Shuiteáil'.

Nuair a dhíphacáilfidh tú an chartlann íoslódáilte, feicfidh tú go bhfuil an t-ábhar dí-chomhbhrúite i bhfo-eolaire. Oscail fuinneog bainisteora comhad, agus athraigh an t-eolaire go dtí an ceann a thosaíonn le "LibreOffice_", agus ina dhiaidh sin an uimhir leagain agus roinnt eolais faoin ardán.

Tá fochomhadlann darb ainm "RPMS" sa chomhadlann seo. Ba chóir duit dul isteach sa chomhadlann "RPMS".

Deaschliceáil laistigh den chomhadlann agus roghnaigh "Oscail i dTeirminéal". Osclófar fuinneog theirminéil. Ó líne na n-orduithe san fhuinneog seo, cuir an t-ordú seo a leanas isteach (caithfidh tú focal faire an fhorúsáideora a chur isteach sular féidir an t-ordú a chur i bhfeidhm):

Do chórais atá bunaithe ar Fedora: sudo dnf install *.rpm

Ar chóras bunaithe ar Mandriva: sudo urpmi *.rpm

Ar chórais eile a úsáideann RPM (openSUSE, srl.): rpm -Uvh *.rpm

Tá an próiseas suiteála críochnaithe anois, agus tá deilbhíní do na feidhmchláir LibreOffice go léir sa roghchlár Applications/Office ar do ríomhaire.

Nó, is féidir leat an script 'install' (a gheobhaidh tú sa chomhadlann bharrleibhéil sa chartlann seo) a úsáid chun an tsuiteáil a dhéanamh mar ghnáthúsáideoir. Socróidh an script a próifíl LibreOffice féin don tsuiteáil seo, neamhspleách ar aon phróifíl LibreOffice eile atá agat. Tabhair faoi deara nach suiteálfar na comhpháirteanna a dhéanann comhtháthú leis an gcórais, mar shampla nascanna ar an deasc agus cineálacha MIME a chlárú.

Nótaí i dtaobh comhtháthú deisce i gcomhair dáiltí Linux nach gcuimsítear sna treoracha suiteála thuas
----------------------------------------------------------------------

Ba chóir go mbeadh sé éasca LibreOffice a shuiteáil ar dháiltí Linux eile nach gcuimsítear go sonrach sna treoracha suiteála seo. Meastar gur le comhtháthú deisce is mó a bheidh éagsúlacht ann.

Tá pacáiste darb ainm libreoffice26.2-freedesktop-menus-26.2.0.1-1.noarch.rpm (nó libreoffice26.2-debian-menus_26.2.0.1-1_all.deb, faoi seach, nó a leithéid, san eolaire RPMS (nó DEBS, faoi seach) freisin. Is pacáiste é seo do gach dáileadh Linux a thacaíonn le sonraíochtaí/moltaí Freedesktop.org (https://en.wikipedia.org/wiki/Freedesktop.org), agus cuirtear ar fáil é lena shuiteáil ar dháiltí Linux eile nach bhfuil clúdaithe sna treoracha thuasluaite.

Beartán Teanga a Shuiteáil
----------------------------------------------------------------------

Íosluchtaigh an beartán teanga do do rogha teanga agus ardán. Tá siad ar fáil ón suíomh céanna ina bhfuil an príomhchomhad suiteála. Ón mbainisteoir comhad Nautilus, bain an comhad íosluchtaithe amach i gcomhadlann (do dheasc, cuir i gcás). Deimhnigh gur scoir tú ó gach feidhmchlár de chuid LibreOffice (ina n-áirítear an MearThosaitheoir, má tá sé ar siúl).

Athraigh an chomhadlann chuig an chomhadlann inar bhain tú amach do bheartán teanga íosluchtaithe.

Anois athraigh an t-eolaire go dtí an t-eolaire a cruthaíodh le linn an phróisis eastósctha. Mar shampla, i gcás an phacáiste teanga Fraincise do chóras 32-giotán atá bunaithe ar Debian/Ubuntu, tugtar LibreOffice_ ar an eolaire, chomh maith le roinnt eolais faoin leagan, agus Linux_x86_langpack-deb_fr.

Anois athraigh an chomhadlann chuig an chomhadlann ina bhfuil na beartáin le suiteáil. Ar chórais bunaithe ar Dhebian/Ubuntu, DEBS a bheidh ar an gcomhadlann. Ar chórais Fhedora, openSUSE nó Mandriva, RPMS a bheidh ar an gcomhadlann.

Ón mbainisteoir comhad Nautilus, deaschliceáil sa chomhadlann agus roghnaigh an t-ordú "Oscail i dteirminéal". San fhuinneog theirminéil a d'oscail tú, rith an t-ordú chun an beartán teanga (leis na horduithe uile thíos, b'fhéidir go n-iarrfaí ort d'fhocal faire a chuir isteach) a shuiteáil:

Ar chóras bunaithe ar Debian/Ubuntu: sudo dpkg -i *.deb

Do chórais atá bunaithe ar Fedora: su -c 'dnf install *.rpm'

Ar chóras bunaithe ar Mandriva: sudo urpmi *.rpm

Ar chórais eile a úsáideann RPM (openSUSE, srl.): rpm -Uvh *.rpm

Anois, cuir tús le ceann de na feidhmchláir LibreOffice - Writer, mar shampla. Téigh go dtí an roghchlár Uirlisí agus roghnaigh Roghanna. Sa bhosca dialóige Roghanna, cliceáil ar "Teangacha agus Logántais" agus ansin cliceáil ar "Ginearálta". Roghnaigh an liosta "Comhéadan úsáideora" sa roghchlár anuas agus roghnaigh an teanga a shuiteáil tú díreach. Más mian leat, déan an rud céanna don "Socruithe Logántais", don "Airgeadra Réamhshocraithe", agus do na "Teangacha Réamhshocraithe do Dhoiciméid".

Tar éis na socruithe sin a athrú, brúigh ar OK. Dúnfar an fhuinneog bheag, agus feicfear teachtaireacht fhaisnéise ag cur in iúl duit nach gcuirfear d'athruithe i bhfeidhm ach amháin nuair a scoirfidh tú ó LibreOffice agus nuair a thosaítear arís é (cuimhnigh chun scor ón MearThosaitheoir má tá sé sr siúl).

An chéad uair eile a thosaítear LibreOffice, tosóidh sé sa teanga atá díreach suiteáilte agat.

----------------------------------------------------------------------
Fadhbanna le linn Thosú an Chláir
----------------------------------------------------------------------

Is minic a bhíonn deacrachtaí ag tosú LibreOffice (m.sh. feidhmchláir ag crochadh) chomh maith le fadhbanna leis an taispeáint scáileáin mar gheall ar thiománaí an chárta grafaicí. Má tharlaíonn na fadhbanna seo, nuashonraigh tiománaí do chárta grafaicí nó bain triail as an tiománaí grafaicí a sheachadtar le do chóras oibriúcháin a úsáid.

----------------------------------------------------------------------
Aicearraí
----------------------------------------------------------------------

Ní féidir ach aicearraí méarchláir (teaglamaí eochracha) nach bhfuil in úsáid ag an gcóras oibriúcháin a úsáid in LibreOffice. Mura n-oibríonn teaglaim eochracha in LibreOffice sa dóigh a ndéantar cur síos uirthi i gCabhair LibreOffice, féach an bhfuil an t-aicearra sin in úsáid cheana ag an gcóras oibriúcháin. Is féidir leat na heochracha atá socraithe ag do chóras a athrú chun coimhlintí mar seo a réiteach. Mar rogha air sin, is féidir beagnach socrú eochrach ar bith in LibreOffice a athrú. Chun tuilleadh eolais ar an ábhar seo a fháil, féach i gcáipéisí cabhrach LibreOffice nó do chórais oibriúcháin.

----------------------------------------------------------------------
Glasáil Comhaid
----------------------------------------------------------------------

Tá glasáil comhaid cumasaithe mar réamhshocrú in LibreOffice. Ar líonra a úsáideann an prótacal NFS (Network File System), ní mór deamhan glasála do chliaint NFS a bheith ar siúl.  Chun glasáil a dhíchumasú, cuir an script soffice in eagar agus athraigh an líne "export SAL_ENABLE_FILE_LOCKING" go "# export SAL_ENABLE_FILE_LOCKING".  Má dhíchumasaíonn tú glasáil, beidh daoine seachas an duine a d'oscail an cháipéis i dtosach báire in ann scríobh air.

----------------------------------------------------------------------
Feidhmíocht Grafaice
----------------------------------------------------------------------

Mar réamhshocrú, is fearr le LibreOffice grafaicí cuidsúlacha in áit luas. Má bhíonn na grafaicí rómhall, d'fhéadfadh sé bheith mar shochar duit ‘Uirlisí – Roghanna - LibreOffice – Amharc – Úsáid Frithailiasáil’ a mhúchadh.

----------------------------------------------------------------------
Nótaí Tábhachtacha maidir le hInrochtaineacht
----------------------------------------------------------------------

Chun tuilleadh eolais maidir le gnéithe inrochtaineachta LibreOffice a fháil, féach ar https://www.libreoffice.org/accessibility/

----------------------------------------------------------------------
Tacaíocht d'Úsáideoirí
----------------------------------------------------------------------

Tá réimse leathan roghanna ar fáil ar an leathanach tacaíochta príomhúil le haghaidh cabhrach le LibreOffice. B’fhéidir gur freagraíodh do cheist cheana féin - féach ar an bhFóram Pobail ag https://ask.libreoffice.org/ nó déan cuardach ar chartlanna an liosta poist 'users@libreoffice.org' ag https://www.libreoffice.org/lists/users/. Nó is féidir leat do cheisteanna a sheoladh chuig users@libreoffice.org. Más mian leat liostáil leis an liosta (chun freagraí ríomhphoist a fháil), seol ríomhphost folamh chuig: users+subscribe@libreoffice.org.

Féach na Ceisteanna Coitianta ar shuíomh Gréasáin LibreOffice freisin.

----------------------------------------------------------------------
Tuairiscí ar Fhadhbanna ⁊ ar Fhabhtanna
----------------------------------------------------------------------

Is é Bugzilla an córas a mbainimid úsáid as chun tuairisc a dhéanamh ar fhadhbanna, iad a leanúint, agus iad a réiteach. Tá sé ar fáil ag https://bugs.documentfoundation.org/. Tá gach aon úsáideoir i dteideal, agus fáilte rompu, tuairisc a thabhairt ar fhadhbanna a tharlaíonn ar a n-ardán féin. Is é tuairisciú beoga ar fhadhbanna ceann de na rudaí is tábhachtaí ar féidir le comhphobal na n-úsáideoirí a thabhairt d'fhorbairt agus d'fheabhsú LibreOffice.

----------------------------------------------------------------------
Conas a Bheith Páirteach
----------------------------------------------------------------------

Rachadh sé go mór chun sochair Chomhphobal LibreOffice dá mbeifeá páirteach gníomhach i bhforbairt an tionscadail thábhachtaigh seo foinsí oscailte.

Agus tú i d'úsáideoir, is cuid luachmhar de phróiseas forbartha an bhogearra tú cheana, agus ba mhaith linn thú a spreagadh chun ról níos gníomhaí fós a bheith agat d'fhonn bheith i do chuiditheoir leis an gcomhphobal go fadtéarmach. Glac páirt, le do thoil, agus féach ar leathanach na n-úsáideoirí ar shuíomh Gréasáin LibreOffice.

Tús Maith
----------------------------------------------------------------------

Is éard ab fhearr a dhéanamh le tosú ag cuidiú ná clárú le liosta nó dhó, bí ag cúlchoimhéad ar feadh tamall, agus na cartlanna ríomhphoist a úsáid chun taithí a fháil ar na hábhair a pléadh ó scaoileadh amach cód foinseach LibreOffice i mí Dheireadh Fómhair 2000. Nuair a bheidh tú ar do shuaimhneas, níl le déanamh ach teachtaireacht ríomhphoist a sheoladh chun tú féin a chur in aithne do dhaoine, agus ar aghaidh leat. Má tá taithí agat ar thionscadail fhoinsí oscailte, féach an bhfuil aon rud a d'fhéadfá cabhrú leis ar ár liosta de rudaí atá le déanamh ar shuíomh Gréasáin LibreOffice.

Liostáil
----------------------------------------------------------------------

Seo roinnt de liostaí ríomhphoist ar féidir leat clárú leo ag https://www.libreoffice.org/get-help/mailing-lists/

* Nuacht: announce@documentfoundation.org *molta do gach úsáideoir* (trácht beag)
* Príomhfhóram na n-úsáideoirí: users@global.libreoffice.org *slí furasta le bheith ag cúlchoimhéad sna díospóireachtaí* (trácht mór)
* Tionscadal margaíochta: marketing@global.libreoffice.org *níos mó ná forbairt* (trácht ag éirí mór)
* Liosta ginearálta d'fhorbróirí: libreoffice@lists.freedesktop.org (trácht mór)

Bí páirteach i dtionscadal nó i dtionscadail
----------------------------------------------------------------------

Is féidir leatsa cabhrú go mór leis an tionscadal tábhachtach foinsí oscailte seo fiú mura bhfuil agat ach beagán taithí ar dhearadh bogearraí nó ar ríomhchlárú. Tusa!

Tá súil againn go mbainfidh tú taitneamh as bheith ag obair le LibreOffice 26.2 agus go mbeidh tú linn ar líne.

Comhphobal LibreOffice

----------------------------------------------------------------------
Cód Foinseach Úsáidte/Athraithe
----------------------------------------------------------------------

Codanna Cóipcheart 1998, 1999 James Clark. Codanna Cóipcheart 1996, 1998 Netscape Communications Corporation.